
Резюме: Музикалният фолклор на Родопите в цялост и в частност на Ве- 
линградско (като междинна територия между Родопите и Пиринския край) 
привлича вниманието на специалистите почти един век. Това дава въз- 
можност на съвременните изследователи да наблюдават интересуващи ги 
музикални явления в широк интервал от време и да отделят устойчивите 
характеристики на музикалния фолклор в разглеждания диалект в наблю- 
давания отрязък от време. Настоящата статия представя общите, подобни- 
те и различните структури на изграждане на двугласа във Велинградско и 
на Пиринския край с цел доказване на общия генезис на музикалния им 
фолклор. Авторът разширява радиуса на сравненията си, като привлича и 
структурни варианти от Източните Родопи, от Пазарджишко-Ихтиманско, 
но и от Шоплука. 


Ключови думи: музикални диалекти, религиозни общности, преселвания, 
двуглас, бурдон, хетерофония, обредни функции 


Музикалният фолклор на Северозападните Родопи привлича интереса 
на българските музиканти още в края на ХІХ в. Първите записи прави Ан- 
гел Букорещлиев в Чепинското корито. През 1928 г. Васил Стоин записва 
по слух 28 двугласни песни от две селища - Лъджене и Ракитово, тогава 
Пещерска околия. По-късно Райна Кацарова записва на плочи песни в този 
район. Активна събираческа работа извършват в края на 50-те години на 
ХХв. Иван Качулев и Николай Кауфман. Проучванията продължават с все 
по-малка активност и досега. От края на 80-те години до днес средствата за 
командировки в БАН драстично намаляват. Натрупаните теренни материа- 
ли и публикациите на изследователите ни дават възможност за наблюдение 
на фолклорно-музикалната традиция в широк интервал от време - около 
един век. 

Всички изследователи, които са се докоснали до този район, обичайно 
си задават въпроса - родопска или пиринска е народната музика във Ве- 
линградско. По-точно - кое е родопското и кое македонското в нея и има 
ли външни на двата ярки музикални диалекта елементи, които са повлияли 


316 Български фолклор, 3/2013 


или са се прибавили в тази музикална амалгама. Ако погледнем кьм музи- 
калния фолклор на Ихтиманския район, можем по-лесно да си отговорим 
кое е шопското, кое - местното. Работим с жив материал с не кой знае 
колко голяма времева дълбочина, който поради начина на изпълнение и 
трансмисия постоянно се е изменял. 

Разглеждаме структурата на двугласа. Като изключим неголемия про- 
цент на неподвижния бурдон, който срещаме навсякъде на Балканите, в 
двете разглеждани територии видовете раздвижен бурдон напълно съв- 
падат". Във Велинградско доминират песните с временна опора върху Ш 
степен. След нея по важност е ГУ степен. Връщането от ГУ степен към 
основния тон почти без изключение става през утвърждаване на Ш степен 
и по-рядко чрез скок в низходяща посока към основния тон. Мелодиите на 
тези двугласни песни са в тясно разположение спрямо временната опора, 
подобно на шопския двуглас, при който доминират секундите и унисони- 
те, а при терцово отстояние между двата гласа мелодията бързо се при- 
бира в секунда или в унисон с бурдона. На същия принцип са изградени 
и значителен брой песни от Пиринския край по долината на река Места 
и особено в Разложко, Банско, Обидим, Годлево, Якоруда, Гоце Делчев и 
Гоцеделчевско, Долен, Сатовча, в някои от селищата в района на Сандан- 
ски и Петричко - Джигурово, Мендово, Марино поле, Яворница, Елешни- 
ца, Мулетарово, Чучулигово. Но в Градево (от което започва македонското 
многогласие), отдалечено от посочените райони, също изолирано срещаме 
двуосновен бурдон, смесен с хетерофония. Конструирането на двуоснов- 
ните и триосновните двугласни мелодии и логиката на тяхното развитие 
във Велинградско и Пиринския край съвпадат. 

Съществуват обаче различията във функционалното осмисляне на ГУ 
степен в двете разглеждани двугласни територии. В Пиринския край ГУ 
степен рядко е продължително и ясно оформена като опорна, за разлика 
от Велинградско. В Пиринско тя е гранична, между временна опора и 
хетерофонна. При сравнение с неделинския двуглас откриваме по-голяма 
близост между него и велинградския. В двете територии Ш и ІУ степени 
функционират еднакво по следната формула: скок от І на ГУ, фиксиране/ 
затвърждаване на тази степен като временна опора, слизане на ПІ степен, 
задържане върху нея, осмисляне като втора временна опора и приплъз- 
ване чрез портаменто/глисандо към основния тон. Това е най-употребя- 
ваната матрица в двете многогласни родопски територии. В Пиринския 


' В изследванията на балканското народно многогласие етномузиколозите отбеляз- 
ват наличието на неподвижния бурдон (в по-висок или по-нисък процент) във всички из- 
следвани многогласни райони, но детайлно изследват различните от неподвижния бурдон 
форми на многогласие - раздвижен бурдон, хетерофония, междинни форми между унисон 
и многогласие и др., за да покажат богатството на многогласни решения и да очертаят 
диалектните различия. В моята статия също ще следвам тази линия поради избраната от 
мене тема. 

край в движението надолу кьм основния тон понякога ниският глас пре- 
минава, дори временно се задьржа и вьрху П степен. Устойчивостта на 
основния тон често се утвьрждава, като мелодията загребва през МІЇ сте- 
пен, което е характерно за всички балкански многогласни територии (ка- 
денца УП- |), независимо кой от двата гласа (или двата заедно) ще слезе 
на подосновния тон. 

Раздвиженият бурдон във Велинградско владее всички музикалнофолк- 
лорни жанрове, особено обредните - от жътва и копан, гергьовски на люл- 
ките, годеж, сватба до трапеза и седянка. Това означава, че той е дълбоко 
вкоренен в жанровата система в Северозападните Родопи. 

Във Велинградско до късно се запазва функционалната определеност 
на голяма част от песните. Дори в експедициите през 2000-2013 г. запис- 
вахме песни, които се изпълняват в строго определени обреди или праз- 
ници - на сватба, на хоро, на Великден, на трапеза... За разлика от Велин- 
градско, в Неделино и Неделинско Н. Кауфман и Р. Братанова подчертават 
отсъствието или загубването на функционалната обвързаност на песента, 
въпреки отлично съхранения двугласен модел. В сборника „Народни песни 
в Неделино и Неделинско“ (Кауфман, Братанова 2009) от публикуваните 
песни само четири имат определена функция. Те са на байрамско хоро. Три 
от тях са от с. Оградна и една - от гр. Неделино. Макар Н. Кауфман да отбе- 
лязва през 1954 г., че има песни на жътва и из полето, голямото количество 
в споменатия сборник са „на межо“ или без функция. Тридесетина години 
по-късно Р. Братанова наблюдава „съчетание на родопска интонационна 
изразителност с мелодически специфики, характерни за диафонията като 
цяло; наличие на мъжки и женски стилове; старинност на песенните об- 
разци; характерна за Родопите липса на функционална определеност на 
песните, допълнена от обстоятелството, че населението е българо-моха- 
меданско“ (Кауфман, Братанова 2009: 23). Доминират двугласни песни с 
наречения от Н. Кауфман „тимпанен“ бурдон и мелодии, отстоящи на се- 
кунда под или над и в унисон спрямо бурдона. 

Няколко песни в разглеждания сборник от околностите на Неделино 
правят впечатление с архаиката си. В тях сякаш виждаме раждането на 
неделинския двуглас. 


Пример 1 


(Кауфман, Братанова 2009: 100, Хе 1192) 


Р - ЖФ Фо оро й 
за а Бъ 3 
МУ УДИ Р Б 7 ДЕНЯ 0 


Ма - ле ле, мо -я май -чи- це, Дим Дим - ке ле, Фа-ти се, мо - мена о-ро 


2 Пели Сание Нидемова, 15 г., и Раиме Оракова, 14 г., от с. Оградна, Неделинско. За- 
писал Н. Кауфман, юли 1954 г. 

Пример 2 


(Кауфман, Братанова 2009: 101, № 1203) 


ро е ла а ИНА 9 АНИ 3 ИНА. Қ 1—0 
и а а в е 8 


и 
Рона оли киа ж те а нан. ар 


Мин - ка е ми-ла май - ци си, Дим Дим - ке ле, Ра-но я не я бу-ди-ла, 


№ 119 – „Фати се, моме, на оро“ (на байрамско хоро) и № 120 - „Мин- 
ка е мила майци си“ са мелодически варианти. Първата е едногласна, а 
втората - двугласна. Припевите им са също еднакви - „Дим, Димке ле“. 
Тоновите обеми съвпадат - кварта (терца плюс секунда). Интересно е 
мястото на появяването на двугласа - точно върху припева, който е най- 
обиграната, най-стандартната и запомняща се част от песента. Бурдонът 
тук е върху основния тон, но тръгването на мелодията във възходяща по- 
сока в края на припева изтегля и бурдониращия глас към Ш степен (това 
никога не би могло да се случи с бурдона в Шоплука, той дори никога не 
би се „отлепил“ от основния тон нагоре), от която двата гласа продължа- 
ват в унисон и в каденцата отново се разделят в двуглас (за сравнение в 
Пиринския край постоянното лавиране между унисон и хетерофония е 
много характерно). Колективното музикално съзнание на двойката пее- 
щи ту ев единомислие, ту е раздвоено. Ако не бяха записани и песните 
в характерния неделински „тимпанен“ двуглас, можехме да допуснем, че 
цитираните песни са резултат от упадък на неделинския двугласен стил. 
Въпреки по-широкия тонов обем и различната ладова основа, тези два 
примера удивително приличат по конструкция на десетината лазарски 
песни в сборника „Народни песни от Западните покрайнини“ на Васил 
Стоин (Стоин, Кацарова 1959), които развиват: 1) вариантни мелодии в 
едноглас; 2) смесена форма на едноглас-двуглас и 3) двуглас в обем голя- 
ма секунда. Знаем, че шопските ладо-мелодически системи (теснообем- 
ни) са различни от родопските, които са широкостепенни. Това означава, 
че и формирането на двата вида двуглас протича в различни вертикални 
обеми. В сборника „Народни песни от Родопския край“ (Кауфман, То- 
доров 1970) няма двугласни песни, но някои от едногласните песни на 
байрамско хоро от Ардинско и Златоградско имат мелодии, варианти на 
разгледаните по-горе неделински мелодии, а други имат мелодии, вари- 
анти на неделинския бурдонен глас. 


3 Пели Рафие Койнарчева, 13 г., и Расмие Афузова, 13 г., с. Оградна, Неделинско. 
Записал Н. Кауфман, юли 1954 г. 

Пример 3 
(Кауфман, Тодоров 1970: 785, Хо 14157) 


137 П 26 


Двугласните песни „на байрам" от Гоцеделчевско също са близки до не- 
делинските. Доколко тези мелодии са родствени с песните от Велинградско? 
Да, като от един мозък са излезли. Ето песен от Велинградско, която точно 
повтаря „скачащите“ мелодии на Неделино, в които мелодията и бурдонът 
достигат до ГУ-Ш степени и се връщат обратно към основния тон. 


Пример 4° 


мм } ж 126-128 


Ви- да е бра- та пре- го- ди- ла 


Произведените официално и самоделните неделински компактдискове 
сьдьржат само този тип песни. Явно изпьлнителите са разбрали какво точ- 
но харесват и търсят изследователите и всички записи са само с „гимпан- 
ния” бурдон. В притежаваните от нас пет диска не намерих дори едно живо 
изпълнение, с което да илюстрирам стария двуглас с лежащия бурдон, кой- 
то е представен в изследванията на Н. Кауфман и Р. Братанова. 


+ Пяла Кица Петронова, гр. Златоград. Записали Б. Пачилова и Н. Кауфман, дешифри- 
рал Н. Кауфман, 1957 г. 

5 „Вида е брата прегодила" - сватбарска. Записал Н. Кауфман, лента 53/2, № 11. Пели 
Невена Николова Папаркова, 58 г., и Вела Илиева Нисторова, 53 г. Дешифрирала Д. Кауф- 
ман. 

Пример 5 
(Кауфман, Братанова 2009: 66, № 67) 


ассеі. а іетро 


Свор - ши са, май - чо, кра - ти са на- ше-нолеф- тер Х не, 
ассе!. а іетро 
< 


а -ше - но леф - тер хо - де - не, въз поть и низ поть хо де + зе. 


Този тип скоклив двуглас, както казах по-горе, е основен във Велин- 
градско. Среща се и в Пиринския край, но процентът там е по-малък. В 
Пиринския край доминира едноосновният бурдон, бурдонът ГУ-1 степен 
и хетерофонните видове, съчетани с бурдон или с едноглас. Типични са и 
колективният едноглас с разделяне в двуглас само в каденцата, което виж- 
даме и в нотния пример от Неделинско. Близостта на пиринския с велин- 
градския двуглас е предмет на изследване и от Н. Кауфман и Р. Братано- 
ва. И двамата посочват близостта в специфичните „македонски“ метруми 
79/16, 79/8, 8/8 и 8/16, както и 9/8 и 11/16. Двамата автори отчитат разликата 
между тези две музикални територии и териториите на Средните и Из- 
точните Родопи, в които наличието на неравноделните размери е рядкост. 
В изследванията им е подчертана и ладо-мелодическата близост на Пи- 
ринско и Велинградско и на Средните и Източните Родопи. Различията в 
становищата им са само до влиянието на тракийския музикален диалекг 
върху родопския или обратно - на родопския върху тракийския. Вероят- 
но и двамата изследователи имат право. Подобни явления наблюдаваме в 
Гоцеделчевско - родопска мелодика, кръстосана с двуглас или дори и без 
него. И обратно - съществува македонско мелодическо и ритмическо на- 
влизане в Западните Родопи. 

Р. Братанова разработва в дълбочина проблема за изпълнителския стил 
в Родопите. Тя намира, въпреки основните различия, сходство между во- 
калния стил на Велинградско и на Средните Родопи: „Гова, което сближава 
песенните стилове в Централните и в Западните Родопи, е наличието на 
специфично пеене при ислямизираните българи. Тази специфика се дължи 
на два от компонентите на песенния стил - звукоизвличане и орнаментика“ 
(Братанова 2010: 202). 

Велинградският и неделинският двуглас са резултат от съчетание на 
принципи на архаична родопска анхемитоника с примитивен двуглас. Ес- 


6 Пели Софка Белянска, род. 1959 г., Венета Видинска, род. 1958 г., Неделино. Запи- 
сала Р. Братанова, март 1981 г. 

тествено е този двуглас да е от най-близките до Родопите райони на Пи- 
ринския край. Следи от този двуглас намираме и днес в обредните цикли 
вьв всички части на Пиринско, но и вьв Вардарска Македония. 


Пример 6 
(Кауфман, Тодоров 1967: 205, Хе 3307) 


м.м. 4 = 7280 


рва- но- во пи- ле мо- ри, 


га - ва-но- ВО пи- ле мо - и. мой - те ра - вни дво - ри, 


га- рва- но- во пи- ле мо - ри, мой - те ра - вни дво - ри, 


Заедно с архаичния двуглас, който е „нахлузен“ върху анхемитониката, 
е пренесен и репертоар, типичен за Пиринския край. За него съдим и по на- 
трапчиво повтарящите се словесни формули: „айда“, „мори“, „море“, „ке“, 
„Яно“, по доминирането на 8/8 и 8/16 тактове във Велинградско и посто- 
янното им модулиране в 79/8 и 79/16, както и в 9/8 и 9/16. Осемвременните 
тактове във Велинградско количествено са много повече, отколкото в Пи- 
ринския край, а седемвременният е превалентен в Пиринската област. Във 
Велинградско процентът на бавните безмензурни песни е по-малък в срав- 
нение с Пиринския край. Но за Родопите е характерно отчетливото пулсира- 
не? на песните в темпо гиба!о. Това пулсиране е осезателно и във Велинград- 
ско. Орнаментирането във Велинградско е по-скромно от пиринското. Рядко 
във Велинградско се появява и пиринското хълцане. За сметка на това често 
в по-старите песни се появяват прекъсванията, характерни и за Пиринско и 


7 Пели Стоянка Гълъбова, 21 г., Венета Йовкова, 19 г., Венета Христова, 18 г., с. Брез- 
ница, Санданско, януари 1954 г. Записал и дешифрирал Н. Кауфман. 

8 Пулсирането се изразява в постоянно отчетливо отмерване на сричките в бавните 
песни, което почти ги доближава до мензуралните мелодии. По тази характеристика Родо- 
пите се отличават от всички останали области на България. 

за Шоплука, както и за специфичните песни от Долен и Сатовча с техните 
„висички“ провиквания. Както отбелязва Н. Кауфман, във Велинградско ли- 
чат и следите на Пазарджишко-Ихтиманския двуглас. (Като слушам песните 
в сбирката на Н. Кауфман, си мисля: Защо не и на Шоплука?) 


Пример 7° 
мм = 12-114 к ж 
№ ра ! ) Да = у А = Ї К де 
А РАД" Му 
(ъ) Ж їг. 
е- на- ла Дим-ка на друм- че- ни- ла 
и. й 
ү. ш. -- А 
рова 2, 
ч ж Зх Т 2 „2 1 рег 7 ) да 
7 р Е: ) 
6 Дим-ке Б Дим- ке а 


Присъщи за Пазарджишко и Ихтиманско са и неравноделни размери 
(11/16, модулиращ в 10/16 и в 9/16) и оригинална само за там хетерофония. 
Песните, пренесени от този район вьв Велинградско, са запазени повече в 
жътварския и в хороводния цикъл. Възможно е да са акумулирани не само 
чрез преселвания, но и по пьтя на общуването по време на жьтва. 


Пример 8-1" 
ммо р Ам 
5 жи ге Мае а ==; 
б === == ==: . 
На сън Я - на от- крад - на - ле 
== ПН УЧ АА =_= 
- = 5 2 ек Е : Ра = С. 
А 4 4 4 4 у КО КО 
Я - но, Я - но, Я- но пи - ле ра - но, 
аа ВВ == 
4 пи Ати 
, у у / 4 - 
Я - но, Я - но, Я - но пи - ле ра - но 


9 „Женала е Димка на друм ченица" - на жътва. Записал Н. Кауфман, лента 58/1, 
Хо 29. Дешифрирала Д. Кауфман. 

Ю „На сън Янка откраднале" - на хоро. Записал Н. Кауфман, лента 54/2 , № 1. Пели Ка- 
лина Пеева, 36 г., и Катя Игнатова, 37 г., Велинград, кв. Каменица. Дешифрирала Д. Кауфман. 

Този пример показва въвеждането на двугласа с известно закъснение 
от унисон при прибирането на мелодията към основния тон. В Пиринския 
край този похват е много типичен, но мелодията, метрумът и ритъмът на- 
сочват повече към Пазарджишко-Ихтиманско. Самата мелодия в хиджас 
също насочва към съседните неродопски територии. 


Пример 8-2" 


мм Ј=160 | П 


Виждаме, че различни музикални идеи се срещат във Велинградско, 
усвояват се, приобщават се към местните традиции. Тази песен може дае 
пренесена от Пазарджишко-Ихтиманско, може да бъде и от още по-запад- 
ни територии. Ритмическият модел е обикнат в хороводната традиция на 
Шоплука, НО ИВ ЦЯЛОТО Средногорие, та чак и до Тракия. 


Пример 8-3" 
мм Д «+ 103 
Ооо оуроореет ка? 
; Ї Ка фа: є ==: Е 2 в се. тт 
" 1 і г 7 ща. ст ща. - | 
ъ Гъ- лъб гу- ка взе- ле- ни ли- ва- ге 
еее ва Р 
аи 2а | 


У в 
у гу тт, аи 


Ъ  взе- ле- ни ли- ва- де 


че | 
Га 


и Записал Н. Кауфман, лента 54/1, № 23, „Йубава Янка" - на хоро. Дешифрирала Д. 
Кауфман. 

З Записал Н. Кауфман, лента 58/1, № 30, „Гълъб гука“ - на жътва, по обед. Дешифри- 
рала Д. Кауфман. 

Особен акцент искам да поставя вьрху последния пример. В тази пе- 
сен наблюдаваме много интересен хроматичен лад, нетипичен за бьлгар- 
ската етническа територия, но много типичен за сръбската хетерофония. 
Двукратно се експонира мелодическо движение Ш-П висока-П ниска- І 
степени. В много наши жътварски и сватбени песни играта на П висока 
и П ниска степен е характерна, но те винаги се появяват на разстояние 
- никога не следват една след друга, в случая в низходяща степен. Нещо 
повече, върху тези степени ниският глас вибрира. Означих го като трилер, 
защото е по-свит от тресенето в Пазарджишко-Ихтиманско. Но структу- 
рата на двугласа е изключително близка със структурата на специалните 
пазарджишки песни на жътва и сватба, в които горният глас резюмира, 
аугментира мелодията, а долният глас орнаментира, тресе. В „Гълъб гука“ 
(Пример 8-1) двата гласа вървят като слепени един в друг, само вибрацията 
на втория отлепва постоянно втория и пак го връща до другия. Не може 
този вид двуглас да не е освен типологически, но и генетически близък до 
пазарджишкия. 

Прави впечатление, че в песенния фонд на българите мюсюлмани на- 
блюдаваме много повече общи черти между Велинградско, Пиринско и Не- 
делинско, а пазарджишко-ихтиманският стил като че ли се сродява повече 
с песните на християните от Велинградско. Религията е била предпоставка 
за културни взаимоотношения и заемки. Вероятно при преселванията, за 
които със сигурност има данни, отделните конфесионални общности са 
установявали контакти помежду си, а може би и са се заселвали при свои. 
Общуването между двете религиозни общности никога не е прекратявано. 

От Велинградско и Пиринския край от края на 40-те до края на 70-те 
години на ХХ в. се извършват преселвания в Североизточна България - в 
Шуменско, Търговищко, Разградско, Омуртагско. В този район не толкова 
велинградският, а македонският репертоар и македонският стил на пеене 
са доминантни. Основните преселнически групи са от Велинградско. До- 
скоро за сватби в Североизточна България са се поръчвали зурни и тъпани 
от Разложко (днес поради кризата ползват записана на дискове музика). 
Видимо песенният репертоар и при мъжете, и при момите основно е по- 
черпан от медиите и от дискове. Бурдонът е двуосновен - Ш- | степен и 
едноосновен. Песните нямат функции - пеят се и на сватба, и на всякакви 
други празници и сценични прояви. 

При разглежданите общности времето на функционалната принадлеж- 
ност на песните е вече отминало във Велинградско, още повече в Северо- 
източна България. Заличаването на функционалната връзка на песента с 
обредите при българите мюсюлмани е започнала много отдавна, но през 
50-те години на ХХ в. връзките с хорото, с байрама, с жътвата, сватбата, 
Гергьовден и др. все още са били силни. В сбирката на Н. Кауфман забеляз- 
ваме, че тогава функционалната принадлежност се е пазела при жените на 
30-50 години. Малките момета - дудите - вече са пеели песните „навсякъ- 
де“. Но пък как са пеели! Не познавам по-красиво, звучно, нежно, детско, 

девствено и очарователно пеене от пеенето на тези извьнредно музикални 
и устойчиви интонационно певици само на по 11—13 години, които с лекота 
изпълняват много сложни песни. (При разучаването на две хорови парти- 
тури с обработки на Н. Кауфман на неделински песни хорът „Мистерията 
на българските гласове“ изпитваше по-голямо затруднение, отколкото при 
подобна работа с обработки на шопски или пирински песни. „Геренът“ 
беше непознат и се съпротивляваше упорито.) 

Специфичен е вокалният изпълнителски стил на родопското много- 
гласие. (Докато в някои селища по поречието на Струма можем да кажем, 
че владее „твърдияг“ шопски стил. Той е още по-ясен на териториите в 
Република Македония, които са близо до границата с България - там има 
и шопски преселвания от северните области на Шоплука. Затова трудно 
можем да отличим кое е шопско, кое македонско, а и орнаментирането, 
терминологията, провикванията са като близнаци.) В източните селища на 
Пиринския край начинът на звукоизвличане твърде много се доближава до 
разглеждания велинградски стил. В сравнение с Неделинско велинград- 
ското звукоизвличане запазва в известна степен западната резливост, която 
в Неделино вече отсъства. Родопската фонетика дава друга вокална поста- 
новка по поречието на р. Места, във Велинградско и особено в Неделино. 
Много чувствително се променя и темпото от запад към изток. А това дава 
и нови цветове на звука, особено на бурдонните партии. Типичното родоп- 
ско портаменто - плъзгане между широките степени - създава цветове, 
непривични за двугласа в западните български територии. 

Опитваме се да се докоснем до една прекрасна и все още загадъчна 
музикална материя - многогласната песен на Велинградския край. Как се 
е родила, какви кръстосвания, влияния, заемки са ставали, можем само да 
гадаем и внимателно да се опитваме да си отговорим. Сигурно е, че по на- 
шите географски ширини и дължини е имало много смесвания. А най-ин- 
тересните смесвания и най-интересните резултати са ставали на „ветрови- 
тите“ баири по границите между ярки диалекти, каквито са македонският 
и родопският. Или, както казва голямата българска фолклористка Елена 
Стоин - в буферните територии между два диалекта, на ширина около 30 
километра. 

